CELEX: 32013R0730
Language: hu
Date: 2013-07-29 00:00:00
Title: A Bizottság 730/2013/EU végrehajtási rendelete ( 2013. július 29. ) a mezőgazdasági üzemek jövedelmének megállapítására használt, a könyvelésre vonatkozó egyes részletes végrehajtási szabályokról

30.7.2013   
            
            
               HU
            
            
               Az Európai Unió Hivatalos Lapja
            
            
               L 203/6
            
         A BIZOTTSÁG 730/2013/EU VÉGREHAJTÁSI RENDELETE
   (2013. július 29.)
   a mezőgazdasági üzemek jövedelmének megállapítására használt, a könyvelésre vonatkozó egyes részletes végrehajtási szabályokról
   (kodifikált szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 2009. november 30-i 1217/2009/EK tanácsi rendeletre (1) és különösen annak 7. cikke (2) bekezdésére és 10. cikke (2) bekezdésére,
   mivel:
   
               (1)
            
            
               A mezőgazdasági üzemek jövedelmének megállapítására használt, a könyvelésre vonatkozó egyes részletes végrehajtási szabályokról szóló, 1983. július 13-i 1915/83/EGK bizottsági rendeletet (2) több alkalommal jelentősen módosították (3). Az áttekinthetőség és érthetőség érdekében ezt a rendeletet kodifikálni kell.
            
         
               (2)
            
            
               Az egyes tagállamok által kijelölt illetékes hatóságok és a nem közigazgatási hivatalokhoz tartozó könyvelőirodák között évente szerződést kell kötni, amelynek hatálya alatt az érintett könyvelőiroda vállalja, hogy kötelezettségeit az Unió szabályainak betartásával teljesíti; mivel az említett szerződés rendelkezéseinek hivatkoznia kell az Unió érintett szabályaira;
            
         
               (3)
            
            
               Annak biztosítása érdekében, hogy az évente az információs hálózatból származó eredmények bemutatása és a gazdaságok első adatszolgáltatási űrlapjainak a Bizottsághoz való megküldése között ne legyen sok idő, azt az időszakot, amelybe a számviteli év vége eshet, korlátozni kell;
            
         
               (4)
            
            
               Költségvetési okokból és a pénzügyi irányítás megkönnyítése érdekében azon adatszolgáltató üzemek tagállamonkénti legnagyobb számát, amelyek esetében fizetés történik, a mezőgazdasági üzemek jövedelmének megállapításához adatokat szolgáltató üzemek kiválasztásáról szóló, 2009. december 18-i 1291/2009/EU bizottsági rendelet (4) mellékletében megjelölt számra kell korlátozni. A fizetésre jogosult adatszolgáltató üzemek körzetenkénti számában az ugyanazon mellékletben az adatszolgáltató üzemek tagállamonként megállapított legnagyobb számán belül bizonyos rugalmasság továbbra is engedélyezett, feltéve, hogy az érintett tagállamnak több körzete is van.
            
         
               (5)
            
            
               Amennyiben a határidőn belül továbbított, megfelelően kitöltött adatszolgáltatási űrlap körzetenként vagy tagállamonként kevesebb, mint az érintett körzetre vagy tagállamra megállapított szám 80 %-a, az érintett körzetből vagy tagállamból származó adatszolgáltatási űrlapért fizetett átalánydíjat csökkenteni kell.
            
         
               (6)
            
            
               A gazdaságok adatszolgáltatási űrlapjainak továbbításához a határidőt úgy kell meghatározni, hogy a könyvelőirodák, a kapcsolattartó irodák és a Bizottság képesek legyenek feladataikat ellátni.
            
         
               (7)
            
            
               Az adatszolgáltatási űrlapok továbbítására meghatározott időszakot annak a számviteli évnek a végétől kell számítani, amelyre az adatszolgáltatás vonatkozik.
            
         
               (8)
            
            
               Ahhoz, hogy egy adatszolgáltatási űrlap megfelelően legyen kitöltve, annak tényszerűen pontos és nyilvántartott, valamint a, mezőgazdasági üzemek jövedelmének megállapítására és üzleti tevékenységük elemzésére használandó mezőgazdasági adatszolgáltatási űrlap formájáról szóló, 2008. szeptember 3-i 868/2008/EK bizottsági rendelet (5), szerint bemutatott adatokat kell tartalmaznia.
            
         
               (9)
            
            
               A Bizottság által fizetendő átalánydíjat a megfelelően kitöltött és az előírt határidőn belül továbbított adatszolgáltatási űrlapokért ki kell fizetni;
            
         
               (10)
            
            
               Az általános költségnövekedés, valamint annak az adatszolgáltatási űrlapok elkészítésének költségeire gyakorolt hatása azt eredményezi, hogy a fizetendő díjat rendszeres időközönként felül kell vizsgálni.
            
         
               (11)
            
            
               Az átalánydíj megfizetésével kapcsolatos pénzügyi műveletek végrehajtási hatékonyságának javítása céljából intézkedni kell az előleg formájában történő fizetésről.
            
         
               (12)
            
            
               Az e rendeletben előírt intézkedések összhangban vannak a mezőgazdasági számviteli információs hálózat közösségi bizottsága véleményével,
            
         ELFOGADTA EZT A RENDELETET:
   1. cikk
   A 1217/2009/EK rendelet 10. cikkének (1) bekezdésében említett szerződés legalább az e rendelet I. mellékletében felsorolt rendelkezéseket tartalmazza.
   2. cikk
   A 868/2008/EK rendelet II. melléklete I. szakaszának a) pontjában említett, 12 egymást követő hónapból álló számviteli év vége a december 31-e és június 30-a közötti időszakra esik, a határnapokat is beleértve.
   3. cikk
   A kapcsolattartó iroda a 868/2008/EK rendeletben megállapított formában kiállított összes adatszolgáltatási űrlapot továbbítja a Bizottság felé.
   Az adatszolgáltatási űrlapokat legkésőbb tizenkét hónappal a szóban forgó számviteli év végét követően kell továbbítani.
   A gazdaságok adatszolgáltató űrlapjait akkor lehet a Bizottság részére továbbítottnak tekinteni, mikor a kapcsolattartó iroda, miután az adatokat a Bizottság adatszolgáltató és ellenőrző rendszerébe bevitték és az ezt követő számítógépes ellenőrzéseket végrehajtották, megerősíti, hogy az adat készen áll a Bizottság adatbázisába történő bevitelre.
   4. cikk
   Az adatszolgáltatási űrlap akkor tekinthető megfelelően kitöltöttnek, ha tartalma tényszerűen pontos és az abban feltüntetett számviteli adatokat a 868/2008/EK rendelet szerint rögzítették és mutatják be.
   5. cikk
   (1)   A Bizottság a 3. cikkben előírt időszakon belül a hozzá továbbított, minden egyes megfelelően kitöltött adatszolgáltatási űrlapért átalánydíjat fizet az érintett tagállam számára.
   (2)   A megfelelően kitöltött és továbbított azon adatszolgáltatási űrlapok tagállamonkénti legnagyobb száma, amelyekért átalánydíjat fizetnek, nem lehet több, mint az 1291/2009/EU rendelet mellékletében e tagállam megállapított adatszolgáltató üzemek száma.
   A több körzettel rendelkező tagállamok esetében a megfelelően kitöltött és továbbított azon adatszolgáltatási űrlapok körzetenkénti legnagyobb száma, amelyekért átalánydíjat fizetnek, 20 %-kal több lehet, mint az érintett körzet esetében megállapított szám, feltéve, hogy az érintett tagállam esetében a megfelelően kitöltött és továbbított adatszolgáltatási űrlapok teljes száma nem több, mint az 1291/2009/EU rendelet mellékletében e tagállam számára megállapított legnagyobb szám.
   Amennyiben a megfelelően kitöltött és továbbított adatszolgáltatási űrlapok száma egy körzetben vagy egy tagállamban kevesebb, mint az adott körzet vagy tagállam esetében megállapított adatszolgáltató üzemek számának 80 %-a, az érintett körzetből vagy tagállamból származó adatszolgáltatási űrlapért fizetett átalánydíjat 20 %-kal kell csökkenteni.
   Amennyiben a szám sem az érintett körzet, sem az érintett tagállam esetében nem elég, a csökkentést csak nemzeti szinten kell alkalmazni.
   (3)   Az átalánydíj megfizetése két részletben történik:
   
               a)
            
            
               a díj 50 %-ának megfelelő előleget az egyes tagállamok számviteli évének kezdetén fizetik meg, az adatszolgáltató üzemek 1291/2009/EU rendelet mellékletében megadott számának megfelelően,
            
         
               b)
            
            
               a fizetendő díj és a Bizottság számára továbbított, megfelelően kitöltött adatszolgáltatási űrlapok számának szorzatából az a) alpontban említett előleg levonása után fennmaradó különbözet, amelyet az adatszolgáltatási űrlapoknak a Bizottság általi kézhezvételétől számított hat hónapon belül fizetik meg.
            
         (4)   Az átalánydíj összegét az 1217/2009/EU rendelet 18. cikke (2) bekezdésében említett eljárásnak megfelelően kell rögzíteni.
   6. cikk
   A 1915/83/EGK rendelet hatályát veszti.
   A hatályon kívül helyezett rendeletre történő hivatkozásokat ezen rendeletre való hivatkozásnak kell tekinteni, és a III. mellékletben szereplő megfelelési táblázattal összhangban kell értelmezni.
   7. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 29-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 328., 2009.12.15., 27 o.
   
      (2)  HL L 190., 1983.7.14., 25 o.
   
      (3)  Lásd a II. Mellékletet.
   
      (4)  HL L 347., 2009.12.24., 14. o.
   
      (5)  HL L 237., 2008.9.4., 18. o.
   
      I. MELLÉKLET
      
         Az 1217/2009/EK rendelet 10. cikke (1) bekezdésében említett szerződés feltételei
      
      A tagállam által kijelölt illetékes hatóság és az 1217/2009/EK rendelet rendelkezései szerint kiválasztott, közigazgatási hivatalhoz nem tartozó könyvelőirodák közötti szerződés legalább a következő elemeket tartalmazza kifejezett hivatkozás formájában:
      
                  —
               
               
                  a könyvelőiroda kötelezettségvállalása, hogy az adatszolgáltatási űrlapokat az Unió szabályainak betartásával tölti ki,
               
            
                  —
               
               
                  a könyvelőiroda kötelezettségvállalása, hogy az adatszolgáltatási űrlapokat olyan időszakon belül továbbítja, ami lehetővé teszi az Unió szabályainak betartását,
               
            
                  —
               
               
                  a könyvelőiroda kötelezettségvállalása, hogy a kapcsolattartó iroda számára megad minden szükséges információt, amelyre az utóbbi igényt tarthat feladatainak teljesítése céljából,
               
            
                  —
               
               
                  a könyvelőiroda kötelezettségvállalása, hogy semmiféle egyedi számviteli információt, sem pedig más olyan egyedi adatot nem hoz nyilvánosságra, amelyet feladatainak teljesítése közben vagy egyéb módon a mezőgazdasági számviteli információs hálózat működésével kapcsolatos feladatainak teljesítése közben megszerez, valamint egy arra vonatkozó kötelezettségvállalás, hogy az említett feladatok teljesítésével megbízott személyekre ugyanazok a kötelezettségek vonatkoznak és a könyvelőiroda ennek biztosítása érdekében minden szükséges intézkedést megtesz.
               
            
   
      II. MELLÉKLET
      
         A hatályon kívül helyezett rendelet és egymást követő módosításainak jegyzéke
      
      
                  A Bizottság 1915/83/EGK rendelete
               
               
                  (HL L 190., 1983.7.14., 25. o.)
               
            
                  A Bizottság 1388/2004/EK rendelete
               
               
                  (HL L 255., 2004.7.31., 5. o.)
               
            
                  A Bizottság 2204/2004/EK rendelete
               
               
                  (HL L 374., 2004.12.22., 40. o.)
               
            
                  A Bizottság 1192/2005/EK rendelete
               
               
                  (HL L 194., 2005.7.26., 3. o.)
               
            
   
      III. MELLÉKLET
      
         Megfelelési táblázat
      
      
                  A 1915/83/EGK rendelete
               
               
                  Ez a rendelet
               
            
                  1. és 2. cikk
               
               
                  1. és 2. cikk
               
            
                  3. cikk, első bekezdés
               
               
                  3. cikk, első bekezdés
               
            
                  3. cikk, második bekezdés
               
               
                  —
               
            
                  3. cikk, harmadik bekezdés
               
               
                  3. cikk, második bekezdés
               
            
                  3. cikk, negyedik bekezdés
               
               
                  3. cikk, harmadik bekezdés
               
            
                  4. cikk, bevezető fordulat
               
               
                  
                     4. cikk
                  
               
            
                  4. cikk, első francia bekezdés
               
               
                  
                     4. cikk
                  
               
            
                  4. cikk, második francia bekezdés
               
               
                  
                     4. cikk
                  
               
            
                  5. cikk, (1) bekezdés
               
               
                  5. cikk, (1) bekezdés
               
            
                  5. cikk, (1a) bekezdés, első és második albekezdés
               
               
                  5. cikk, (2) bekezdés, első és második albekezdés
               
            
                  5. cikk, (1a) bekezdés, harmadik albekezdés
               
               
                  5. cikk, (2) bekezdés, harmadik albekezdés
               
            
                  5. cikk, (1a) bekezdés, harmadik albekezdés, első és második francia bekezdés
               
               
                  —
               
            
                  5. cikk, (1a) bekezdés, negyedik albekezdés
               
               
                  5. cikk, (2) bekezdés, negyedik albekezdés
               
            
                  5. cikk, (1a) bekezdés, ötödik albekezdés
               
               
                  —
               
            
                  5. cikk, (2) bekezdés, bevezető fordulat
               
               
                  5. cikk, (3) bekezdés, bevezető fordulat
               
            
                  5. cikk, (2) bekezdés, első francia bekezdés
               
               
                  5. cikk, (3) bekezdés, a) pont
               
            
                  5. cikk, (2) bekezdés, második francia bekezdés
               
               
                  5. cikk, (3) bekezdés, b) pont
               
            
                  5. cikk, (3) bekezdés
               
               
                  5. cikk, (4) bekezdés
               
            
                  —
               
               
                  
                     6. cikk
                  
               
            
                  6. cikk, első bekezdés
               
               
                  
                     7. cikk
                  
               
            
                  6. cikk, második és harmadik bekezdés
               
               
                  —
               
            
                  
                     Melléklet
                  
               
               
                  
                     I. melléklet
                  
               
            
                  —
               
               
                  
                     II. melléklet
                  
               
            
                  —
               
               
                  
                     III. melléklet